Bagn kraftverk
Store norske leksikon,Teknologi og industri,Energi,Kraftselskaper og kraftverk
Bagn kraftverk er et elvekraftverk i Sør-Aurdal kommune, Innlandet fylke. Kraftverket ligg i elva Begna, som inngår i Drammensvassdraget.
Bagn kraftverk utnytter fallet fra inntaket i Bagndammen og ned til tettstedet Bagn. Av den totale fallhøyden på 89 meter utgjør demningen 33 meter og Storbrofossen 16 meter. Vannet føres i en 3,5 kilometer lang tilløpstunnel ned til kraftstasjonen, som ligger 200 meter inne i fjellet. Det ble foretatt en større oppgradering av turbiner og generatorer i 2014. Stasjonen er bestykket med én francisturbin med to forskjellige løpehjul, noe som skal gi bedre virkningsgrad ved lav last. Installert effekt er 75 MW og midlere årsproduksjon cirka 350 GWh.Bagn kraftverk ble satt i drift i 1963. Eier er Skagerak Kraft AS, som er et datterselskap av Skagerak Energi, 80 prosent og 20 prosent av Storbrofoss Kraftanlegg DA. Sistnevnte er igjen eiet av Oppland Energi og Sør-Aurdal kommune. Les mer i Store norske leksikon energi i Norge